
Nr.4, datë 25.8.2010 

PËR DISA NDRYSHIME në ligjin nr.10 119, datë 23.4.2009 “Për Planifikimin e Territorit”, të ndryshuar

Në mbështetje të nenit 101 të Kushtetutës, me propozimin e Ministrit të Punëve Publike dhe Transportit, Këshilli i Ministrave

Vendosi:

Neni 1

Në nenin 92 të ligjit nr.10 119, datë 23.4.2009 “Për planifikimin e territorit”, të ndryshuar, të bëhen ndryshimet e mëposhtme :
1. Në shkronjën “b” të pikës 1, fjalët “... jo më vonë se data 1 shtator 2010 ...’’ zëvendësohen me “... jo më vonë se data 15 janar 2011 ...’’.
2. Në pikën 3 fjalët  “... në datën 1 shtator 2010 ...’’ zëvendësohen me “... në datën 15 janar 2011 ...’’.

Neni 2

Ky akt normativ hyn në fuqi menjëherë dhe botohet në Fletoren Zyrtare.

Kryeministri
Sali Berisha

vendim
Nr.681, datë 25.8.2010

Për HAPJEN E PROGRAMIT TË STUDIMEVE “MASTER I NIVELIT TË PARË”, NË FAKULTETIN E SHKENCAVE TË LËVIZJES TË UNIVERSITETIT TË SPORTEVE, TIRANË

Në mbështetje të nenit 100 të Kushtetutës, dhe të neneve 26, 34 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Hapjen, në Fakultetin e Shkencave të Lëvizjes të Universitetit të Sporteve, Tiranë, të programit të studimeve të ciklit të dytë, “Master i Nivelit të Parë” (MNP), në “Stërvitje Sportive”, në përfundim të të cilit lëshohet diploma Master i Nivelit të Parë (MNP), në “Stërvitje Sportive”.
2. Programi i studimeve “Master i Nivelit të Parë” realizohet me 60 kredite dhe zgjatja normale e tij është 1 (një) vit akademik.
3. Ky program studimesh e fillon veprimtarinë mësimore në vitin akademik 2010-2011.
4. Efektet financiare, për zbatimin e këtij vendimi, përballohen nga buxheti i Universitetit të Sporteve, Tiranë, pa efekte buxhetore shtesë. 
5. Ngarkohen Ministria e Arsimit dhe Shkencës dhe Universiteti i Sporteve, Tiranë, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha
VENDIM
Nr.682, datë 25.8.2010

Për HAPJEN E PROGRAMIT TË STUDIMEVE TË CIKLIT TË DYTË, NË FAKULTETIN E DREJTËSISË TË UNIVERSITETIT “LUIGJ GURAKUQI”, SHKODËR

Në mbështetje të nenit 100 të Kushtetutës, dhe të neneve 26, 34 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave 

VENDOSI:

1.Hapjen, në fakultetin e drejtësisë të universitetit “Luigj Gurakuqi”, Shkodër, të programit të studimeve të ciklit të dytë “E drejta kushtetuese dhe administrative”, në përfundim të të cilit lëshohet Diplomë e Nivelit të Dytë, (DND), në “E drejta kushtetuese dhe administrative”.
2.Ky program studimesh i ciklit të dytë realizohet me 120 kredite dhe kohëzgjatja normale e tij është 2 (dy) vite akademike. 
3.Programi i studimeve “E drejta kushtetuese dhe administrative” të fillojë veprimtarinë mësimore në vitin akademik 2010-2011.
4.Efektet financiare, që rrjedhin nga zbatimi i këtij vendimi, të përballohen nga buxheti i miratuar për universitetin “Luigj Gurakuqi”, Shkodër, pa efekte buxhetore shtesë.
5.Ngarkohen Ministria e Arsimit dhe Shkencës dhe universiteti “Luigj Gurakuqi”, Shkodër, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha



VENDIM
Nr.683, datë 25.8.2010

Për HAPJEN E PROGRAMIT TË STUDIMEVE TË CIKLIT TË DYTË, NË FAKULTETIN E SHKENCAVE TË LËVIZJES TË UNIVERSITETIT TË SPORTEVE, TIRANË

Në mbështetje të nenit 100 të Kushtetutës, dhe të neneve 26, 34 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave 

VENDOSI:

1.Hapjen, në Fakultetin e Shkencave të Lëvizjes të Universitetit të Sporteve, Tiranë, të programit të studimeve të ciklit të dytë, në “Shkenca sportive”, në përfundim të të cilit lëshohet Diplomë e Nivelit të Dytë, (DND), në “Shkenca sportive”.
2.Ky program studimesh i ciklit të dytë realizohet me 120 kredite dhe kohëzgjatja normale e tij është 2 (dy) vite akademike. 
3.Programi i studimeve “Shkenca sportive” të fillojë veprimtarinë mësimore në vitin akademik 2010-2011.
4.Efektet financiare, që rrjedhin nga zbatimi i këtij vendimi, të përballohen nga buxheti i miratuar për Universitetin e Sporteve të Tiranës, pa efekte buxhetore shtesë.



5.Ngarkohen Ministria e Arsimit dhe Shkencës dhe Universiteti i Sporteve, Tiranë, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


vendim
Nr.684, datë 25.8.2010

Për HAPJEN E PROGRAMEVE TË STUDIMIT “MASTER I NIVELIT TË PARË”, NË FAKULTETIN E SHKENCAVE TË EDUKIMIT, NË UNIVERSITETIN 
“ALEKSANDËR XHUVANI ”, ELBASAN  

Në mbështetje të nenit 100 të Kushtetutës dhe të neneve 26 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI :

1.Hapjen, në fakultetin e shkencave të edukimit të universitetit “Aleksandër Xhuvani”, Elbasan, të programeve të studimit të ciklit të dytë “Master i nivelit të parë”, në:
a)“Punonjës social me fëmijët dhe familjen”;
b)“Psikolog në institucione”.
2.Programet e studimit “Master i nivelit të parë” realizohen me 60 kredite dhe kohëzgjatja normale e tyre është një vit akademik.
3.Programet e studimit ta fillojnë veprimtarinë mësimore në vitin akademik 2010-2011.
4.Në përfundim të programeve të studimit lëshohen diplomat “Master i nivelit të parë”, MNP, në:  
a)“Punonjës social me fëmijët dhe familjen”;
b) “ Psikolog në institucione”.
5.Efektet financiare, që rrjedhin nga zbatimi i këtij vendimi, të përballohen nga buxheti i universitetit “Aleksandër Xhuvani”, Elbasan, pa efekte buxhetore shtesë. 
6.Ngarkohen Ministria e Arsimit dhe Shkencës dhe universiteti “Aleksandër Xhuvani”,  Elbasan, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha










VENDIM
Nr.685, datë 25.8.2010

PËR RIORGANIZIMIN E UNIVERSITETIT “ALEKSANDËR MOISIU”,  DURRËS

Në mbështetje të nenit 100 të Kushtetutës dhe të neneve 11, pika 2,   shkronja “b”, 41 e 42, pika 1 të ligjit nr.9741 datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
		  
VENDOSI:

1. Riorganizimin e universitetit “Aleksandër Moisiu”, Durrës, në njësitë kryesore, si më poshtë vijon: 
a) Fakulteti i Edukimit;
b) Fakulteti i Biznesit;
c) Fakulteti i Teknologjisë së Informacionit;
d) Fakulteti i  Shkencave Politike - Juridike;
e) Fakulteti i Studimeve Profesionale. 
2. Riorganizimin e filialit  të këtij universiteti në qytetin e Peshkopisë, si njësi kryesore e universitetit “Aleksandër Moisiu”, Durrës. 
3. Fakulteti i Edukimit ofron programe studimi të ciklit të parë në:
a)“Cikël i ulët”, në përfundim të të cilit lëshohet “Diplomë e nivelit të parë (DNP)”, në “Mësues i ciklit të ulët”.
b)“Gjuhë angleze”, në përfundim të të cilit lëshohet “Diplomë e nivelit të parë (DNP)” në “Gjuhë angleze”.
c)“Ekspert procesi formimi”, në përfundim të të cilit lëshohet “Diplomë e nivelit të parë” (DNP), në “Ekspert në proceset e formimit”.
ç) “Psikologji - Sociologji”, në përfundim të të cilit lëshohet “Diplomë e nivelit të parë (DNP), në “Psikologji - Sociologji”.
d)“Gjuhë- Letërsi - Anglisht”, në përfundim të të cilit lëshohet “Diplomë e nivelit të parë” (DNP), në “Gjuhë- Letërsi - Anglisht”.
3.1 Fakulteti i Edukimit  përbëhet nga departamentet e mëposhtme:
a) Departamenti i pedagogjisë;
b) Departamenti i gjuhëve të huaja;
c) Departamenti i sociologjisë;
ç) Departamenti i psikologjisë.
4. Fakulteti i Biznesit ofron programe studimi të ciklit të parë dhe të dytë në:
a)“Administrim biznesi”, në përfundim të të cilit lëshohet “Diplomë e nivelit të parë” (DNP), në “Administrim biznesi”.
b)“Menaxhim - Marketing”, në përfundim të të cilit lëshohet “Diplomë e nivelit të parë” (DNP), në “Menaxhim - Marketing”.
c)“Shkenca ekonomike”, në përfundim të të cilit lëshohet “Diplomë e nivelit të parë” (DNP), në “Shkenca ekonomike”.
ç) “Financë - Kontabilitet”, në përfundim të të cilit lëshohet “Diplomë e nivelit të parë” (DNP), në “Financë – Kontabilitet”.
d) “Bankë - Financë”, në përfundim të të cilit lëshohet “Diplomë e nivelit të parë” (DNP),  në “Bankë - Financë”.
   dh) “Menaxhim turizëm”, në përfundim të të cilit lëshohet “Diplomë e nivelit të parë” (DNP), në “Menaxhim turizëm”, në profilet “Menaxhim hotel-restorant”, “Menaxhim turizëm kulturor”, “Menaxhim turizëm arkeologjik”.


 4.1 Fakulteti i Biznesit përbëhet nga departamentet e mëposhtme:
a) Departamenti i shkencave ekonomike;
b) Departamenti i menaxhimit;
c) Departamenti i marketingut;
ç) Departamenti i financë – kontabilitetit;
d) Departamenti i turizmit.
5. Fakulteti i Teknologjisë së Informacionit (IT) ofron programe studimi të ciklit të parë në:
a)“Shkenca kompjuterike”, në përfundim të të cilit lëshohet “Diplomë e nivelit të parë” (DNP), në “Shkenca kompjuterike”.
b)“Sistemet e informacionit”, në përfundim të të cilit lëshohet “Diplomë e nivelit të parë” (DNP), në “Sistemet e informacionit”.
c)“Teknologji informacioni”, në përfundim të të cilit lëshohet “Diplomë e nivelit të parë” (DNP), në “Teknologji informacioni”.
ç) “Matematikë - Informatikë”, në përfundim të të cilit lëshohet “Diplomë e nivelit të parë” (DNP), në “Matematikë – Informatikë”.
d)“Informatikë - Anglisht”, në përfundim të të cilit lëshohet “Diplomë e nivelit të parë” (DNP), në “Informatikë – Anglisht”.
5.1.Fakulteti i Teknologjisë së Informacionit përbëhet nga departamentet e mëposhtme:
a)   Departamenti i shkencave kompjuterike;
b)   Departamenti i sistemeve të informacionit;
c)   Departamenti i teknologjisë së informacionit;
d)   Departamenti i matematikës.
6. Fakulteti i Shkencave Politike  - Juridike ofron programet e studimit të ciklit të parë në:
a)“Juridik”, në përfundim të të cilit lëshohet “Diplomë e nivelit të parë” (DNP), në “Drejtësi”.
b)“Shkenca politike”, në përfundim të të cilit lëshohet “Diplomë e nivelit të parë” (DNP), në “Shkenca politike”.
c)“Administrim publik” në përfundim të të cilit lëshohet “Diplomë e nivelit të parë” (DNP), në “Administrim publik”.
6.1 Fakulteti i Shkencave Politike - Juridike përbëhet nga departamentet e   mëposhtme:
a) Departamenti i drejtësisë;
b) Departamenti i shkencave politike;
c) Departamenti i administrimit publik.
6.2 Programet e studimit të ciklit të parë në Fakultetin e Teknologjisë së  Informacionit (IT) dhe në Fakultetin e Shkencave  Politike -Juridike realizohen me 180 kredite, ECTS, dhe kohëzgjatja normale e tyre është 3 (tri) vite akademike.
7. Fakulteti i Studimeve Profesionale ofron programet e mëposhtme të studimit:
a) “Infermieri e përgjithshme”, në përfundim të të cilit lëshohet “Diplomë e nivelit të parë” (DNP), në “Infermieri e përgjithshme”.
b)“Ndihmësdentist”, në përfundim të të cilit lëshohet “Diplomë”,  “Ndihmësdentist”.
c)“Menaxhim ndërtimi”, në përfundim të të cilit lëshohet “Diplomë” në “Menaxhim ndërtimi”.
ç) “Menaxhim transporti”, në përfundim të të cilit lëshohet “Diplomë”, në “Menaxhim transporti”.
d) “Asistent ligjor”, në përfundim të të cilit lëshohet “Diplomë”, “Asistent ligjor”.
   dh) “Asistent administrativ”, në përfundim të të cilit lëshohet “Diplomë”, “Asistent administrativ”.
e) “Teknologji automobilash”, në përfundim të të cilit lëshohet “Diplomë” në “Teknologji automobilash”.
ë) “Specialist rrjetesh kompjuterike”, në përfundim të të cilit lëshohet “Diplomë”, “Specialist rrjetesh kompjuterike”.
7.1 Fakulteti i Studimeve Profesionale përbëhet nga departamentet e mëposhtme:
a)  Departamenti i mjekësisë;
b)  Departamenti i inxhinierisë;
c)  Departamenti i mekanikës dhe transportit.
7.2 Programi i studimit i përcaktuar në shkronjën “a”, të pikës 7 të këtij vendimi, në Fakultetin e Studimeve Profesionale realizohet me 180 kredite dhe kohëzgjatja normale është 3 (tre) vite akademike, ndërsa programet e studimit, të përcaktuara në shkronjat “b”, “c”, “ç”, “d”, “dh”, “e” e “ë”, të po kësaj pike, realizohen me 120 kredite dhe kohëzgjatja e tyre normale është 2 (dy) vite akademike.
8. Filiali në qytetin e Peshkopisë, si njësi kryesore e universitetit “Aleksandër Moisiu”, Durrës, ofron programet e studimit të ciklit të parë në:
a) “Shkenca të administrimit”, me profil “Financë - Kontabilitet”, në përfundim të të cilit lëshohet “Diplomë e nivelit të parë” (DNP), në “Financë – Kontabilitet”.
b) “Shkenca të administrimit”, me profil “Bankë - Financë”, në përfundim të  të cilit lëshohet “Diplomë e nivelit të parë” (DNP), në “Bankë – Financë”.
c) “Shkenca të administrimit”, me profil “Menaxhim - Marketing”, në përfundim të të cilit lëshohet “Diplomë e nivelit të parë” (DNP), në “Menaxhim – Marketing”.
ç) “Shkenca të administrimit” me profil “Administrim biznesi”, në përfundim të  të cilit lëshohet “Diplomë e nivelit të parë” (DNP), në “Administrim biznesi”.
d) “Matematikë  - Fizikë”, në përfundim të të cilit lëshohet “Diplomë e nivelit të parë” (DNP), në “Matematikë – Fizikë”.
dh) “Matematikë - Informatikë”, në përfundim të të cilit lëshohet “Diplomë e nivelit të parë” (DNP), në “Matematikë – Informatikë”.
e) “Informatikë - Anglisht”, në përfundim të të cilit lëshohet “Diplomë e nivelit të parë” (DNP), në “Informatikë- Anglisht”.
ë) “Gjuhë- Letërsi- Anglisht”, në përfundim të të cilit lëshohet “Diplomë e nivelit të parë” (DNP), në “Gjuhë- Letërsi –Anglisht”.
f) “Biologji- Kimi”, në përfundim të të cilit lëshohet “Diplomë e nivelit të parë” (DNP), në “Biologji – Kimi”.
g) “Psikologji- Sociologji”, në përfundim të të cilit lëshohet “Diplomë e nivelit të parë” (DNP), në “Psikologji – Sociologji”.
gj) “Procese formimi”, në përfundim të të cilit lëshohet “Diplomë e nivelit të parë” (DNP), në “Procese formimi”.
h) “Infermieri e përgjithshme”, në përfundim të të cilit lëshohet “Diplomë e nivelit të parë” (DNP), në “Infermieri e përgjithshme”.
i)  “Drejtësi”, me profil “Asistencë ligjore”, në përfundim të të cilit lëshohet “Diplomë”, në “Asistencë ligjore”.
 j)  “Informatikë”, me profil “Rrjete kompjuterike”, në përfundim të të cilit lëshohet “Diplomë”, në “Rrjete kompjuterike”.
8.1 Filiali në qytetin e Peshkopisë, si njësi kryesore e universitetit “Aleksandër Moisiu”, Durrës, përbëhet nga departamentet e mëposhtme:
a) Departamenti  i ekonomisë;
b) Departamenti i edukimit;
c) Departamenti i shkencave të aplikuara.
9. Programet e studimit të ciklit të parë në filialin e qytetit të Peshkopisë, si njësi kryesore e universitetit “Aleksandër Moisiu”, Durrës, të përcaktuara në shkronjat “a”, “b”, “c”, “ç”, “d”, “dh”,  “e”, “ë”, “f”, “g”, “gj” e “h”, të pikës 8 të këtij vendimi, realizohen me 180 kredite, ECTS, dhe kohëzgjatja normale e tyre është 3 (tre) vite akademike, ndërsa programet  e përcaktuara në shkronjat “i” dhe “j” të po kësaj pike, realizohen me 120 kredite, ECTS, dhe kohëzgjatja normale e tyre është 2 (dy) vite akademike.
10. Fakulteti i Studimeve të Integruara me Praktikën (FASTIP) do të vijojë të  funksionojë në përputhje me vendimin nr.827, datë   11.6.2008 të Këshillit të Ministrave “Për hapjen pranë universitetit “Aleksandër Moisiu”, Durrës, të  Fakultetit të Studimeve të Integruara me Praktikën (FASTIP), dhe për mënyrën e funksionimit të tij për periudhën kalimtare”.

11. Vendimet e Këshillit të Ministrave, që kanë dalë për universitetin “Aleksandër Moisiu”, Durrës, dhe që bien në kundërshtim me këtë vendim, shfuqizohen.
 12. Ngarkohen Ministria e Arsimit dhe Shkencës dhe universiteti  “Aleksandër Moisiu”, Durrës, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha
2

5840

